Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 571

2. A vizsgázó tudjon énekelni kotta nélkül tizenöt népdalt, és ismerje azok legfontosabb jellemzõit; tudjon énekelni hat mûzenei szemelvényt (társasének, hangszerkíséretes darabok a reneszánsztól a XX. századig) éneklõtársakkal, ill. hangszerkísérettel (saját kíséret nem kötelezõ), ebbõl hármat kotta nélkül, és ismerje az énekelt darabok legfontosabb jellemzõit. Kottáról a tanulónak kell gondoskodnia. A vizsga értékelése Az írásbeli vizsga értékelése – A feladat helyes megoldása, a válaszok pontos, világos jelölése – dallamírás: dallami, metrikai/ritmikai korrektség, kottaírási készség, külalak. – Az elemzési szempontokra adott válaszok teljessége, helytállósága, a jelölések pontossága. A szóbeli vizsga értékelése – a választott zenei anyag élményszerû megszólaltatása. – általános zenei ismeretek (hangnemek, hangközök, akkordok, elõadásmód, zenei szakkifejezések ismerete), – zenetörténeti tájékozottság, – stílusismeret, – formai ismeretek, – tájékozódás a zenei mûfajok között. A tananyag feldolgozásához szükséges kötelezõ (minimális) taneszközök Jó minõségû és felhangolt zongora vagy pianínó. Hangjegytábla, szemléltetõ anyagok, ritmushangszerek. Megfelelõ minõségû audio–vizuális berendezés (magnetofon, DVD, CD–lejátszó). A stíluskorszakokat megfelelõen bemutató, kellõ számú és minõségû hangfelvétel, kotta, zenei szakkönyv. ZENEISMERET A zeneismeret tantárgy a 4 éves szolfézs kötelezõ tantárgy követelményeire épül. A szolfézs, zenetörténet–zeneirodalom, zeneelmélet, népzene tantárgyak ismeretanyag–részeinek felhasználásával szerves folytatását jelenti az eddigi elméleti tanulmányoknak. Célok és feladatok – a tanulók zenei mûveltségének további gazdagítása, a zene iránti fogékonyság elmélyítése. – Az eddig tanult zenei ismeretek stiláris összefüggéseinek, szintézisének megteremtése: a zenemûvekben a dallam, a ritmus, a harmónia, a forma egységének és a zene egészének megfigyeltetésével. – A zenei ismeretek, készségek fokozatos bõvítése, a zenét „értve figyelõ” tevékenység kialakítása. Feladatai: A zenei élményanyaggyûjtés. A zenei nyitottság kialakítása. A tudatos zenehallgatásra nevelés. Az eddig megszerzett tudás fejlesztése és alkalmazási gyakorlatának kialakítása, tudatosítva a tanulók szemléletében, hogy az elméleti tudás csak eszköz a zene mélyebb befogadásához. A zenemûvek értelmezése, elemzése során új dallami, harmóniai, formatani stb. ismeretek átadása. A muzsikálási– éneklési kedv állandó „ébren tartása”: a zenemûvek énekelhetõ részleteinek aktív megszólaltatásával. A népzene és mûzene kapcsolatának bemutatása. Zenetörténeti tájékozottság. A zeneelméleti alapismeretek kialakítása. A fõbb zenei stílusok jellemzõ elõadói apparátusainak, hangszereinek megismertetése. Különbözõ elõadói gyakorlatok megfigyeltetése. A szolfézs, zenetörténet, zeneelmélet egymást erõsítõ szemléletének megalapozása. A hangszertanulás segítése. A zenei szaknyelv legfontosabb kifejezéseinek további megismertetése. A tanulók kreativitásának, hallási és gondolkodási képességeinek fejlesztése. A tanuló személyiségének gazdagítása a zene mûvelésének, befogadásának örömével. Alapfokú évfolyamok

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes